# Freissenet

Freissenet$^,$$^,$$^,$ (Freychenet en francés) es una comuna del Comtat de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Geografia
### Freissenet

La prononciacion es [fɾejse'net]. Las fòrmas ancianas son Fraxeneto en 1272, Freyshenet en 1293, Fraxinetum en 1318-1325, de Fraysheneto en 1335, Fraixenet en 1385, 1403, Freyshenet en 1445; Freyxinet cap a 1460 (Cronica d'Esquerrièr), etc. Segon Dauzat (e Astor, Coromines, Negre, les Féniés, citats per P. Pojada, per aqueste vilatge e d'autres de nom aparentat), Freissenet ven del latin fraxinum, ambe'l sufixe collectiu -etum, per un sens de « bòsc de frèisses, freisseda »$^,$.
Segon Patrici Pojada, le nom pausa pas de problèma de sens (un lòc plantat de frèisses), mès segon l'enquista Sacaze de las annadas 1880, la prononciacion es [fɾejse'net], ambe [s] e non pas [ʃ] (sh), çò qu'es contrari a la prononciacion de l'airal e a las fòrmas ancianas. I a doás explicacions, siá una despalatalizacion ([ʃ] > [s]), siá l'evolucion fonetica locala es estada diferenta. Normalament, una despalatalizacion concernís d'autres fonèmas (cas de Liurac, Le Carlar de Ròcafòrt, Montsegur), mes a Freissenet la non-palatalizacion concernís pas que le grope -iss entre vocalas (deissar, maissant). Las fòrmas ancianas pròvan pas res perqué l'escriba èra pas del vilatge e aplicava sa prononciacion personala, atal coma per la fòrma francesa ambe -ch-. La question demòra malsegura, mès la grafia pòt pas utilizar le digrafe -sh- : Freissenet.

### Le Gavachon

La prononciacion es [leɣaβa'tʃu]. Burgan e Lafon, citats per P. Pojada, explican que per Les Gabachoux (Tarn e Garona), en francés, gavachon es lo diminutiu de gavach, que designariá l'estrangièr al país, sovent vengut de la montanha; per d'unes, gavach vendriá de gave, idronime pirenenc. Segon Patrici Pojada, Le Gavachon seriá benlèu lo nom aplicat a un abitant que son nom o son escais seriá Gavachon (rasonament circular). I a dins la comuna un autre nom aparentat, la Gavacha .

## Istòria

Entre 1790 e 1794, Le Gavachon foguèt incorporat a la comuna.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | (2026) | Michel Moréreau | divèrs esquèrra | retirat d'agricultor |
| març de 2001 | 2008 | Georges Castells | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 242 | 1 176 | 1 132 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 881 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 508 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 157 | 94 | 83 | 76 | 66 | 83 | 101 | 99 | Cercar |
| 2009 | 2010 |
| 96 96 | 95 95 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 87 abitants e la densitat èra de 3,52 ab/km².

## Véser tanben

* Comunas d'Arièja

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 191-192
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 301
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 192-193
* ↑ http://cassini.ehess.fr/fr/html/fiche.php?select_resultat=14549
* Portal de Lengadòc